כתב אישום פלילי הוא מסמך שהמדינה מגישה כנגד אזרח. הגשת כתב אישום פלילי למעשה פותחת את ההליך הפלילי המתנהל כנגד אותו אזרח. במסמך כתב האישום, מצוינים פרטיו האישיים של הנאשם, ובראשם שמו, פרטי המאשימה (המדינה) ובא כוחה, וכן בית המשפט שאליו כתב האישום מוגש. בנוסף, מצוינות העובדות שהתביעה טוענת להתקיימותן, ובכך טוענת שהאזרח ביצע עבירה פלילית, מצוינים שמות העבירות וסעיפי החקיקה שאוסרים על ביצוען, וכן שמות עדי התביעה.